**O B A V I J E S T**

**o rezultatima izbora nakon provedenog trećeg dijela Otvorenog javnog natječaja**

**za financiranje pripravničkog staža doktora medicine, doktora dentalne medicine,**

**magistara farmacije i magistara medicinske biokemije i laboratorijske medicine u 2018. godini**

**I. Izbor kandidata nakon provedenog trećeg dijela Otvorenog javnog natječaja**

Odlukom o izboru pripravnika – doktora medicine, doktora dentalne medicine, magistara farmacije i magistara medicinske biokemije i laboratorijske medicine za koje će se financirati pripravnički staž nakon provedenog **trećeg dijela** Otvorenog javnog natječaja iz 2018. godine (u daljnjem tekstu: Odluka o izboru pripravnika), donesenoj na sjednici Upravnog vijeća Hrvatskog zavoda za zdravstveno osiguranje (u daljnjem tekstu: Zavod), od 30. listopada 2018. godine, izvršen je odabir kandidata čiji su zahtjevi za financiranje pripravničkog staža zaprimljeni u urudžbenom zapisniku Direkcije Zavoda **do dana 23. listopada 2018. godine**.

Kandidati su odabrani prema uvjetima i kriterijima iz Otvorenog javnog natječaja, a navedeni su u **Listi prvenstva pripravnika** (nakon provedenog trećeg dijela Otvorenog javnog natječaja u 2018. godini).

Popis primljenih kandidata dostavit će se zdravstvenoj ustanovi za koju se pojedini kandidat opredijelio u svome zahtjevu za financiranje pripravničkog staža radi provođenja propisanog postupka u vezi sklapanja ugovora o radu kojim će se utvrditi uvjeti i način provođenja pripravničkog staža.

**II.** **Postupak u vezi daljnjeg provođenja Otvorenog javnog natječaja**

Odluka o izboru pripravnika – doktora medicine, doktora dentalne medicine, magistara farmacije i magistara medicinske biokemije i laboratorijske medicine za koje će se provesti financiranje pripravničkog staža nakon provedenog **četvrtog dijela** Otvorenog javnog natječaja, kojom će se izvršiti odabir kandidata čiji su zahtjevi za financiranje pripravničkog staža zaprimljeni u urudžbenom zapisniku Direkcije Zavoda **od dana 24. listopada 2018. godine**, bit će donesena na sljedećoj sjednici Upravnog vijeća Zavoda.

Zagreb, 31. listopada 2018. godine